ฝังเข็มได้ 3เดือนแล้วค่ะ หลังมีเพศสัมพันธ์มีเลือดออก มันเป็นผลข้างเคียงของการฝังเข็มรึป่าวอะคะ
สวัสดีค่ะ การฝังยาคุมกำเนิดคือการฝังแท่งที่มียาคุมลงไปที่ต้นแขน ฮอร์โมนในแท่งฝังจะยับยั้งการตกไข่ ทำให้ไม่เกิดการตกไข่ และไม่มีการตั้งครรภ์ ยาจะออกฤทธิ์อยู่ประมาณ 3-5 ปีขึ้นกับชนิด มีประสิทธิภาพสูงมากกว่า 99% จึงเป็นวิธีที่แพทย์แนะนำ หลังครบกำหนด 3-5 ปี ต้องไปเอาแท่งยาฝังออกผลข้างเคียงของยาฝัง เช่น เลือดออกผิดปกติทางช่องคลอด ประจำเดือนมาผิดปกติหรือไม่มา อารมณ์แปรปรวน สิวขึ้น คัดตึงเต้านม คลื่นไส้ หรือแผลบริเวณที่ฝังมีการอักเสบติดเชื้อทำให้มีอาการปวด บวม แดง ร้อนดังนั้นการมีเลือดออกผิดปกติทางช่องคลอด อาจเป็นผลข้างเคียงจากการใช้ยาฝังได้แต่แนะนำสังเกตอาการค่ะ ถ้าเลือดออกมากขึ้นเรื่อยๆ ปวดหน่วงท้อง ควรไปพบสูตินรีแพทย์เพื่อตรวจหาสาเหตุอื่นๆที่เป็นไปได้ร่วมด้วย